armvectores/hy_wikipedia_2023 huggingface dataset:
Alone (երգ, Հոլզի)

«Alone», ամերիկացի երգչուհի և երգահան Հոլզիի երգ։ Երգը թողարկվել է 2018 թվականի մարտի 15-ին ամերիկացի ռեփեր Big Sean-ի և բրիտանացի ռեփեր Ստեֆլոն Դոնի հետ։ Այն Հոլզիի երկրորդ ստուդիական ալբոմի՝ Hopeless Fountain Kingdom-ի, երրորդ և վերջին երգն է։ «Alone»-ը Միացյալ Նահանգներում զբաղեցրեց 90-րդ հորիզոնակաը, այնուհետև 66-րդ հորիզոնականը՝ դառնալով US Billboard Hot 100-ում Դոնի առաջին երգը։


== Նախապատմություն ==
«Alone»-ը պարունակում է «Nothing Can Stop Me» երգից որոշ մասեր, որը գրվել է Թոնի Հեսթերի կողմից, ձայնագրվել՝ Մարիլին Մաքքուի և Բիլլի Դևիս Կրտսերի կողմից։ Երգը տնային երեկույթում սոցիալական թիթեռնիկի մասին է (որը Ռոմեո և Ջուլիետի դիմակահանդեսային երեկույթի զուգահեռականն է), որ մեջբերվել է «Heaven In Hiding» և «Strangers» երգերում։ Երեկույթը երկրորդ կերպարի հեռանկարն է, բայց «Heaven In Hiding»-ում առաջին կերպարի հեռանկար է հանդիսանում։


== Տեսահոլովակ ==
Տեսահոլովակի ռեժիսորը Հոլզին էր՝ Հաննա Լյուքս Դևիսի հետ։ Այն թողարկվել է 2018 թվականի ապրիլի 6-ին։ Տեսահոլովակի սկզբում Հոլզին քայլում է փողոցով դեպի դիմակահանդեսային երեկույթ։ Նա սկսում է պարել՝ իր նախկին սիրեկանին պատշգամբին մեկ այլ կնոջ հետ նկատելուց առաջ, իսկ այդ ընթացքում ցուցադրվում են կադրեր «Now or Never» երգի տեսահոլովակից։ Նա շփոթվում է և վազում շատրվանի մոտ՝ փսխելու համար, իսկ Big Sean-ի կերպարը այնտեղ էր՝ նրան սփոփելու նպատակով։ Ստեֆլոն Դոնը, կարմիր շրջազգեստ հագած, ցուցադրվում է իր ռեփ հատվածի ժամանակ։ Տեսահոլովակի վերջում՝ կոնֆետիներ ընկնելու պահին Հոլզին տոնում է իր երջանկությունը, իսկ նախկին սիրեցյալը շփոթված նայում է նրան։ Նրա ձեռքին Հոլզիի թողած գրությունն է լինում։


== Կենդանի կատարումներ ==
Հոլզին ելույթ է ունեցել 2018 թվականի ապրիլի 6-ին «Alone» երգով «Sounds Like Friday Night» հեռուստաշոուում։ Դա նրա առաջին ելույթն էր բրիտանական հեռուստատեսությունում։ Մայիսում նա ելույթ է ունեցԱՎ «The Voice»-ում։


== Երգացանկ ==
Թվային ներբեռնում"Alone" (Big Sean-ի և Ստեֆլոն Դոնի մասնակցությամբ)  – 3:27Թվային ներբեռնում – Քելվին Հարրիսի ռեմիքս"Alone" (Ստեֆլոն Դոնի մասնակցությամբ)  – 3:19


== Հիթ-շքերթներ ==
Քելվին Հարրիսի ռեմիքս


== Հավաստագրեր ==


=== Թողարկման պատմություն ===


== Ծանոթագրություններ ==
(2796) Կրոն

(2796) Կրոն (անգլ.՝ Kron), աստերոիդ աստերոիդների հիմնական գոտում։ Հայտնաբերվել է 1980 թվականի մարտի 13-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,642953 ա. մ., առավելագույնը մոտենում է 2,345 ա. մ. հեռավորության վրա և հեռանում 2,941 ա. մ.։ Արեգակի շուրջ մեկ ամբողջական պտույտ է կատարում 1569,4 երկրային օրվա ընթացքում, իր ուղեծրով շարժվելով միջինում 0,229388 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2796) Կրոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էսբեկուր

Էսբեկուր (ֆր.՝  Hesbécourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 69 մարդ, բնակչության խտությունը` 19.06 մարդ/կմ²։ Բնակավայրը զբաղեցնում է 3.62 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս-արևելք, Ամյեն քաղաքից 60 կմ արևելք։


== Բնակչություն ==


== Տնտեսություն ==
2010 թվականին ուներ 41 աշխատունակ (15-64 տարեկան)  բնակիչ, որոնցից ակտիվ էին 29-ը, իսկ ոչ ակտիվները` 12։ Ակտիվության ցուցանիշը կազմում է 70,7 %։ 29 աշխատունակ մարդկանցից աշխատել է 26 անձ (14 տղամարդ և 12 կին)։ Գործազուրկ են եղել 3 անձ (0 տղամարդ և 3 կին)։ 12 անաշխատունակներից 3-ը եղել են աշակերտներ կամ ուսանողներ, 1-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լատիներեն արտահայտությունների ցանկ «M»

Այս էջը ներկայացնում է ամենատարածված լատիներեն արտահայտությունների  հայերեն թարգմանությունները։ Ընդգրկված արտահայտություններից շատերն իրենք նույնպես թարգմանված են հին հունարեն հռետորական արտահայտություներից, քանզի  Հին Հունաստանում գրականությունը և հռետորական արվեստը մի քանի հարյուրամյակ ավելի վաղ են զարգացել քան Հին Հռոմում։
Այս ցանկի մեջ ընդգրկված  է M տառը։ Հիմնական ցանկն ամբողջությամբ  տես՝ Լատիներեն արտահայտությունների ցանկ (ամբողջը) էջում։ 


== M ==


== Հղումներ ==


== Ծանոթագրություններ ==
Զեղչում (քերականություն)

Զեղչում, նախադասության մեջ բառի
կամ բառերի բացթողում, որը չի խանգարում մտքի հասկանալիությանը։ Նախադասության մեկ կամ մի քանի անդամների զեղչման հետևանքով ստացվում է կառուցվածքով թերի նախադասություն։
Զեղչում կարող է կատարվել և՛ պատմողական-նկարագրական խոսքի, և՛ երկխոսության մեջ։ Զեղչվել կարող են նախադասության բոլոր անդամները, օրինակ՝ «Ու՛մ եք հանձնարարել նախագծի կազմումը» նախադասության մեջ զեղչված է դուք ենթական։ Այդ հարցի պատասխանը կարող է արտահայտվել տարբեր չափի զեղչում ունեցող նախադասություններով, ա․ Նախագծի կազմումը հանձնարարել ենք Հակոբյանին, բ․ Հանձնարարել ենք Հակոբյանին, գ․ Հակոբյանին։ Վերջին տարբերակից երևում է, որ հատկապես երկխոսության մեջ զեղչումը կարող է այնպիսի չափերի հասնել, որ նախադասությունը այլևս չպահպանի իր կառուցվածքային սովորական տեսքը, սակայն ճիշտ կառուցված խոսքում, եթե պահպանված են զեղչման կանոնները, միտքը լինում է հասկանալի։
Ալվան ծաղիկը (ֆիլմ)

«Ալվան ծաղիկը» (ռուս.՝ «Аленький цветочек»), գեղարվեստական ֆիլմ-հեքիաթ, որը նկարահանվել է 1977 թվականին ռեժիսոր Իրինա Պովոլոցկայայի կողմից Մաքսիմ Գորկու անվան կինոստուդիայում։ Ֆիլմը նկարահանվել է Սերգեյ Ակսակովի համանուն հեքիաթի հիման վրա։


== Սյուժե ==
Վաճառական պատրաստվում է մեկնել հեռավոր երկրներ և մեկնելուց առաջ իր երեք դուստրերին հարցնում է, թե ինչ նվերներ բերի նրանց։ Ավագները խնդրում են թանկարժեք հագուստներ և զարդեր, իսկ կրտսերը՝ Ալյոնուշկան, ուզում է ալվան ծաղիկ, որից գեղեցիկը չկա ամբողջ աշխարհում։ Ալվան ծաղիկ որոնելու ընթացքում սիրող հայրը հայտնվում է քիչ բնակեցված (ընդամենը երեք կենդանի հոգիներ) կղզում, որտեղ գտնում է պահանջվող նվերը, պոկում այն, սակայն դրանով արժանանում է նրա տիրոջ՝ անտառային հրեշի զայրույթին։ Սակայն իմանալով ծաղիկը պոկելու պատճառը՝ նա խղճում է ու ասում, որ վաճառականը կրկին գա իր մոտ։ Նա ցանկանում է հրաժեշտ տալ իր դուստրերին, բայց երբ հերթը հասնում է Ալյոնկային, նա խորամանկությամբ հորից վերցնում է հրաշք մատանին և ինքն է գնում կղզի։
Կղզում միայն անտառ է, լիճ ու հսկայական պալատ, որտեղ տարիներով մեկուսի կյանք է վարում տարօրինակ ու հանելուկային մի կին, իսկ նրա մոտ ապրում է փնթփնթան ու ճշմարտախոս ծերունի սպասավորը։ Նրանք երկուսն էլ հիշում են վաղեմի կյանքը՝ «դիմակահանդեսներով ու հրավառություններով», իսկ սպասավորն էլ բազմիցս ակնարկում է իր ընկերուհուն, որ հենց նա է կախարդել իրենց երիտասարդ արքայազնին։ Իմաստուն ճգնավորի ողբերգականությունն ու խորհրդավորությունը և բարեսիրտ ծերունու հոգատարությունը հուզում են Ալյոնուշկային, և նա մնում է պալատում՝ ավելի մոտիկից ճանաչելով կղզու տիրոջը՝ մամուռով պատված հրեշին՝ բարի սրտով ու զգայուն հոգով։ Նրանք սիրահարվում են միմյանց։ Չնայած ավագ ընկերուհու խնդրանքներին՝ փախչել այնտեղից, աղջիկը չի համաձայնում և որոշում է այցելել միայն հորը և քույրերին։ Վերջիններս ցանկանում են նրան պահել տանը, սակայն աղջիկը վերադառնում է կղզի և ազատում է իր սիրելիի անեծքից։ Պարզվում է, որ նա արքայազն է, այդ երկրի ղեկավարը։ Ճգնավոր կինը հեռանում է իր սիրելիներին՝ սիրամարգի և կրիայի հետ, և նրա հետ գնում է նրա սպասավորը՝ ասելով, որ այստեղ առանց իրեն էլ կապրեն, իսկ ինքը նրան չի թողնի, մինչև «նրա բարի սիրտը չվերադառնա»։


== Դերերում ==
Մարինա Իլիչյովա-Ռիժակովա – Ալյոնա, Երոֆեիչի կրտսեր դուստրը
Ալեքսանդր Աբդուլով – հրեշ/արքայազն
Լև Դուրովը – Երոֆեիչ, Արինայի, Ակուլինայի և Ալյոնայի հայրը, վաճառական
Օլգա Տոկարևա – Արինա, Երոֆեիչի ավագ դուստրը (լուսագրերում՝ Օլգա Կորիտկովսկայա)
Ելենա Վոդոլազովա – Ակուլինա, Երոֆեիչի միջնեկ դուստրը
Ալլա Դեմիդովա – կախարդ
Ալեքսեյ Չերնով – ծերունի
Վալենտին Գնեուշև – Եգորկա
Դմիտրի Պոկրովսկի – պահնորդ/մարդ գյուղում (լուսագրերում նշված չէ)
Վալերի Գարկալին – տղա գյուղում (լուսագրերում նշված չէ)
Վադիմ Ուրյուպին – էպիզոդ (լուսագրերում նշված չէ)


== Նկարահանող խումբ ==
Սցենարի հեղինակ՝ Նատալյա Ռյազանցևա
Ռեժիսոր՝ Իրինա Պովոլոցկայա
Օպերատոր՝ Ալեքսանդր Անտիպենկո
Նկարիչ՝ Կոնստանտին Զագորսկի
Կոմպոզիտոր՝ Էդիսոն Դենիսով
Դիրիժոր՝ Յուրի Նիկոլաևսկի


== Երաժշտություն ==
Ֆիլմի ստեղծման աշխատանքներին մասնակցել է ժողովրդական երաժշտություն համույթը  Դ․ Պոկրովսկու ղեկավարությամբ։ 


== Տես նաև ==
Ալվան ծաղիկը (մուլտֆիլմ)
Գեղեցկուհին և հրեշը


== Ծանոթագրություններ ==
(874) Ռոտրաուտ

(874) Ռոտրաուտ (անգլ.՝ Rotraut), աստերոիդ աստերոիդների հիմնական գոտում։ Հայտնաբերվել է 1917 թվականի մայիսի 25-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,15489 ա. մ., առավելագույնը մոտենում է 2,9074 ա. մ. հեռավորության վրա և հեռանում 3,4024 ա. մ., իսկ Երկրի ուղեծրին Ռոտրաուտ աստերոիդը նվազագույնը մոտենում է 1,9077 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2046,8 երկրային օրվա ընթացքում, իր ուղեծրով շարժվելով միջինում 0,175885 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(874) Ռոտրաուտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Red Moon (Mamamoo-ի ալբոմ)

Red Moon (անգլ. թարգմանաբար՝ «Կարմիր Լուսին»), հարավկորեական գըրլ բենդ Mamamoo-ի յոթերորդ մինի ալբոմ։  Այն թողարկվել է Rainbow Bridge World լեյբլով` 2018 թվականի հուլիսի 16-ին և տարածվել է Kakao M ընկերության կողմից։ Ալբոմը իր մեջ ներառում է գլխավոր «Egotistic» սինգլը և «Selfish» երգը` Մունբյոլի սոլո սինգլը Red Velvet-ի Սըլգիի մասնակցությամբ։ Այն նաև իր մեջ ներառում է «Rainy Season» սինգլի նախառելիզը։ Դա 4 Seasons, 4 Colors շարքի երկրորդ ալբոմն է։


== Թրեք-լիստ ==


== Չարթեր ==


== Ծանոթագրություններ ==


== Մրցանակներ ==


=== Երաժշտական ծրագրեր ===
Խելանիս

Խելանիս, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ամեն ինչ լավ է (2011 ֆիլմ)

Ամեն ինչ լավ է (պորտուգալերեն՝ Por aqui tudo bem, ֆրանսերեն՝ Tout Va Bien), ֆիլմ, որը նկարահանվել է  2011 թվականին անգոլացի կինոռեժիսոր Պոկաս Պասկոալի կողմից։ Ցուցադրվել է Մալթայի կինոփառատոնում և Գերմանիայում տեղի ունեցող «Աֆրիկան կենդանի» փառատոնում 2014 թվականին։ Ֆիլմի տևողությունը 94 րոպե է։


== Սյուժե ==
Ֆիլմը երկու դեռահաս քույրերի մասին է՝ տասնվեցամյա Աիդայի ու տասնյոթամյա Մարիայի, որոնք 1980 թվականին Անգոլայից փախչում են Պորտուգալիայի մայրաքաղաք Լիսաբոն, որպեսզի խուսափեն այդ ժամանակ ընթացող Անգոլայի քաղաքացիական պատերազմից։
Նրանք հասնում են Լիսաբոն, բայց կյանքն այնտեղ դժվար էր աֆրիկուհիների համար։ Նրանցից երկար ժամանակ է պահանջվում նոր երկրին, դրա ավանդույթներին ու մշակույթին հարմարվելու համար, որից հետո մեկ այլ ողբերգություն ևս մեկ անգամ փոխում է նրանց կյանքը։


== Դերերում ==
Ուիլլոն Բրանդու
Վերա Քրուզ
Շեյլա Լիմա
Սիոմարա Մորես


== Մրցանակներ ==
Ֆիլմն արժանացել է շատ միջազգային մրցանակների, այդ թվում՝

Լոս Անջելեսի կինոփառատոն, Ամերիկայի Միացյալ Նահանգներ, 2012
Խուրիբգայի աֆրիկյան կինոփառատոն, Մարոկկո, 2012
Կարթագենի կինոփառատոն, Թունիս, 2012
Լուանդայի միջազգային փառատոն, Անգոլա, 2012
Ուագադուգույում աֆրիկյան երկրների կինո և հեռուստափառատոն, Բուրկինա Ֆասո, 2013
Լիսաբոնի կինոփառատոն, Պորտուգալիա, 2013


== Ծանոթագրություններ ==
Խեմունիո

Խեմունիո (իսպ.՝ Gemuño), բնակավայր և մունիցիպալիտետ Իսպանիայում։ Գտնվում է Ավիլա պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Ավիլա շրջանում։ Տարածքը կազմում է 17 կմ2։ Բնակչությունը՝ 166 մարդ (2010 թվականի տվյալներով)։ Պրովինցիայի վարչական կենտրոնից գտնվում է 15 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
[1]
Լերիկա

Լերիկա (ռուս.՝ Валерия Андреевна Енгалычева, ապրիլի 7, 1999(1999-04-07), Օլոմոուց), մոլդովացի երգչուհի։ 2011 թվականին «No, No» երգով ներկայացրել է Մոլդովան Հայաստանում կայացած Մանկական Եվրատեսիլ 2011 երգի մրցույթում և գրավել 6-րդ հորիզոնականը։
2012 թվականին նա կրկին կմասնակցի Մանկական Եվրատեսիլ երգի մրցույթին, այս անգամ ներկայացնելով Ռուսաստանը Մանկական Եվրատեսիլ 2012 երգի մրցույթում՝ «Սենսացիա» երգով։
Շևչենկո (գյուղ, Բախմաչի շրջան)

Անվան այլ կիրառումների համար տե՛ս՝ ՇևչենկոՇևչենկո (ուկրաիներեն՝ Шевченка), գյուղ Ուկրաինայի Չեռնիգովի մարզի Բախմաչի շրջանում։ Բնակավայրը նախկինում նաև անվանվել է Զաբիլինիյ։
2006 թվականի տվյալներով Շևչենկո գյուղում բնակվում էր 22 մարդ։ Բնակչության խտությունը կազմում էր 3142,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուդորա

Մուդորա  (ռուս.՝ Мудора), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լիմվա գետի ձախ ափից 72 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000017108
Կոդը ըստ հիդրոլոգիական հետազոտության (ՌԴ) — 103001710
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Արևելյան Նյուբա

Արևելյան Նյուբա (ռուս.՝ Восточная Нюба), գետ Ռուսաստանում, հոսում է Արխանգելսկի մարզում։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Վիչեգդա գետն է, գետի ենթաավազանը Հյուսիսային Դվինա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000025126
Հիդրոլոգիական ուսումնասիրությունների կոդը - 103002512
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռիտա Սակետտո

Ռիտա Սակետտո (իտալերեն՝ Rita Sacchetto, ծննդյան անունը՝ իտալերեն՝ Margaritha Sacchetto, հունվարի 15, 1880(1880-01-15), Մյունխեն, Գերմանական կայսրություն - հունվարի 18, 1959(1959-01-18), Ջենովա, Իտալիա), Գերմանիայում ծնված պարուհի, կինոդերասանուհի, սցենարիստ։


== Վաղ կյանք ==
Մարգերիտա Սակետտոն ծնվել է Մյունխենում։ Հայրը եղել է Վենետիկից, մայրը՝ Ավստրիայում։ Որպես պարուհի կրթվել է Մյունխենում։


== Գործունեություն ==

Սակետտոյի կարիերան որպես պարուհի սկսվել է Վիեննայում, որտեղ նա հայտնի էր արտիստների շրջանում։ 1906 թվականին Գուստավ Կլիմտն ու Կոլոման Մոզերը ձևավորել են նրա ներկայացումների բեմերը։ 1908-1910 թվականներին Լոի Ֆուլլերի հետ մեկնել է միջազգային շրջագայությունների, 1910 թվականին ներկայացում են ունեցել Մետրոպոլիտեն օպերայում։ Նույն թվականին Նյու Յորքի Դարաշրջանի թատրոնում (Century Theatre) հանդես է եկել ներկայացմամբ, որը բեմադրվել է Էդվարդ Գրիգի երաժշտության հիման վրա։ 1916-1918 թվականներին Բեռլինում ղեկավարել է պարի դպրոց, որտեղ նրա սաներից են եղել Ռահել Սանզարան, Անիտա Բերբերը, Հանսի Բուրգը, Վալեսկա Գերտը։ Բեռլինում Սակետտոյի հարևաններից է եղել գիտնական Մաքս Բոռնը, որը հիշում է նրան որպես «շատ գեղեցիկ կին» «շլացնող» աշակերտներով։
Սակետտոն հայտնի է «տանբիլդեր» կոչվող ոճի մշակմամբ, որը ներառում է արվեստի մեծ գործերից պարային մեկնաբանություններ, իսկ զգեստների ձևավորմամբ զբաղվել է անձամբ։ Theatre ամսագրից Քերոլայն Վ. Քերը Սակետտոյին 1909 թվականին նկարագրում է որպես «ամբողջովին մարդկային, դյութիչ նաիվությամբ, գայթակղիչ խառնվածքով ու հմայքով»։ Բեն Ալի Հեգգինը ստեղծել է Սակետտոյի դիմանկարը նրա հայտնի հագուստներից մեկով։ Պարային կարիերայի վերելքի տարիներին նա հաճախ էր հյուրընկալվում եվրոպական թագավորական ընտանիքներին, այդ թվում՝ Մարգերիտա Սավոյացուն,  Նիկոլայ II-ի ընտանիքին,  Ալֆոնսո XIII-ին։
Nordisk Film կինոստուդիայի հետ պայմանագրային հիմունքներով 1913-1917 թվականներին Ռիտա Սակետտոն նկարահանվել է դանիական և գերմանական բազմաթիվ համր ֆիլմերում։ ԱՄՆ-ում հայտնի է դարձել «Սպիտակ տիկնոջ ուրվականը» (1914)  և «In the Line of Duty» (1914) ֆիլմերով։ Գրել է En Død i Skønhed (1915) սցենարը, որտեղ հանդես է եկել նաև դերով։


== Անձնական կյանք ==
37 տարեկանում Ռիտա Սակետտոն ամուսնացել է 24-ամյա լեհ ազնվական և քանդակագործ Ավգուստ Զամոյսկիի հետ՝ դառնալով նրա 4 կանանցից առաջինը։ Սակետտոն մահացել է 1959 թվականին Իտալիայի Ներվի գյուղում, 79-րդ հոբելյանից հետո։


== Ֆիլմեր ==
Դերասան1916՝ Den Skønne Evelyn
1916՝ Rovedderkoppen
1916՝ Fyrstindens skæbne
1916՝ Prinzeßchen Krinoline (Det gaadefulde Væsen)
1917՝ Sabina
1917՝ Die NixenköniginՍցենարիստ1915՝ En Død i Skønhed


== Գրականություն ==
Brygida M. Ochaim, Claudia Balk: Varieté-Tänzerinnen um 1900. Vom Sinnenrausch zur Tanzmoderne, Ausstellung des Deutschen Theatermuseums München 23.10.1998–17.1.1999., Stroemfeld, Frankfurt/M. 1998, ISBN 3-87877-745-0.


== Ծանոթագրություններ ==


== Արտաքին հղումներ ==
Rita Sacchetto's listing on BFI
Կուլեշովկա (Ազովի շրջան)

Անվան այլ կիրառումների համար տե՛ս՝ Կուլեշովկա (այլ կիրառումներ)Կուլեշովկա (ռուս.՝ Кулешовка ), գյուղ Ռուսաստանի Ռոստովի մարզի Ազովի շրջանում։ Մտնում է գյուղական համայնքի կազմի մեջ։ Կուլեշովսկովո գյուղական համայնքի շրջկենտրոնն է։ 
2002 թ. տվյալներով բնակչությունը կազմում է 14690 մարդ։
Աղմեզար (այլ կիրառումներ)

Աղմեզար, կարող է վերաբերել՝

Աղմեզար - լեռնաճյուղ Անտիպոնտական լեռներում
Աղմեզար - լեռնանցք Բյուրակն-Մնձուրյան լեռների կենտրոնական հատվածում
Օքսուզցոց մահլա

Օքսուզցոց մահլա, գյուղ Օսմանյան կայսրությունում, Տրապիզոնի վիլայեթի Աքչեաբադի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Գրիգոր Ղալթախչյան

Գրիգոր (Գրիշա) Նիկոլայի Ղալթախչյան (1918, Աչաջուր, Հայաստան - անհայտ), հայ մանկավարժ։ ՀԽՍՀ վաստակավոր մանկավարժ (1958): ԽՄԿԿ անդամ (1943): Հայրենական մեծ պատերազմի մասնակից։


== Կենսագրություն ==
Գրիգոր Ղալթախչյանը ծնվել է 1918 թվականին, Իջևանի շրջանի Աչաջուր գյուղում։ 1936 թվականին ավարտել է Իջևանի միջնակարգ դպրոցը և մանկավարժական աշխատանքի անցնում Ոսկեպար գյուղի տարրական դպրոցում։ 1937 թվականին ընդունվել է Երևանի պետական համալսարանի պատմության ֆակուլտետը։
1941 թվականին Գրիգորը կամավոր մեկնել է բանակ։ Սովորել է ռազմական ուսումնարանում։ 1942 թվականի օգոստոսին Գրիշան 46-րդ բանակի 810-րդ գնդի երրորդ գումարտակի շարքերում, կռվել է Մարուխի և Նավուրի լեռնանցքներում։ 1942 թվականի նոյեմբերին ոտքերը ցրտահարվել են, ապաքինվելուց հետո վերադարձել է իր զորամասը։ 1943 թվականի գարնանը մասնակցել է Հյուսիսային Կովկասի, Կուբանի ազատագրմանը։ Ավարտել է 46-րդ բանակի դաշտային սպայական կարճատև դասընթացները և լեյտենանտի կոչումով նշանակվել է 223-րդ դիվիզիայի 1037-րդ գնդում, դասակի հրամանատար։ 1943 թվականի օգոստոսին Ղալթախչյանը նշանակվել է վաշտի հրամանատար և մասնակցել Դոնբասի, Խարկովի, Պոլտավայի ազատագրմանը։ 1943 թվականի օգոստոսին ռազմաճակատում ընդունվել է կոմունիստական կուսակցության շարքերը։ Ղալթախչյանը 2-րդ Ուկրաինական ռազմաճակատում մասնակցել է Դնեպրոձերժինսկի ազատագրմանը։ Կիրովոգրադի մատույցներում վիրավորվել է, զինվորական հոսպիտալում ապաքինվելուց հետո, 1944 թվականի մայիսին, զորացրվել է բանակից։
1944 թվականին զորացրվելուց հետո նշանակվել է Իջևանի շրջանի Աչաջրի միջնակարգ դպրոցի տնօրեն։ 1958 թվականին նրան շնորհվել է ՀԽՍՀ վաստակավոր ուսուցչի կոչում։ 1963 թվականին Ղալթախչյանը նշանակվել է Իջևան քաղաքի նորաբաց № 31 գիշերօթիկ դպրոցի տնօրեն, ուր աշխատել է մինչև 1972 թվականը։ 1972 թվականից եղել է Իջևանի № 4 միջնակարգ դպրոցի տնօրեն։ Պարգևատրվել է մարտական ու աշխատանքային մեդալներով ու պատվոգրերով։


== Պարգևներ ==
ՀԽՍՀ վաստակավոր մանկավարժ (1958)


== Ծանոթագրություններ ==
Ապրիլի 3

Ապրիլի 3, տարվա 93-րդ (նահանջ տարիներին՝ 94-րդ) օրն է։

Տարվա ավարտին մնում է 272 օր։


== Դեպքեր ==
1879 - Սոֆիան դառնում է Բուլղարիայի մայրաքաղաքը։
1885 - Գոթլիբ Դայմլերն արտոնագրում է իր ստեղծած շարժիչը
1911՝ Բրիտանիայի մարդահամարով երկրի բնակչությունը տասը տարում ավելացել է 9.1%-ով և կազմել է 45.2 միլիոն մարդ
1933՝ բրիտանացի օդագնացներն առաջին թռիչքն են իրականացնում Էվերեստ լեռնագագաթի վրայով
1973՝ Աշխարհի առաջին բջջային հեռախոսի զանգը Նյու Յորք քաղաքում
1975 - Ռոբերտ Ֆիշերը հրաժարվեց խաղալ Անատոլի Կարպովի հետ նախատեսված մրցաշարում
2000 - Բիլ Գեյթսը Մայքրոսոֆթի ակցիաների գների անկման հետևանքով մեկ օրում կորցնում է $12 միլիարդ


== Ծնունդներ ==
1700 - Աղազար Լազարյան,հայ հասարակական գործիչ, վաճառական
1770 - Թեոդորոս Կոլոկոտրոնիս Θεόδωρος Κολοκοτρώνης հույն գեներալ (մ. 1843)
1783 - Վաշինգտոն Իրվինգ Washington Irving ամերիկյան գրող և պատմաբան (մ. 1859)
1832 - Վիլհելմ Ֆիդլեր, գերմանա-շվեյցարացի մաթեմատիկոս
1922 - Լավինիա Բաժբեուկ-Մելիքյան, հայ գեղանկարչուհի։
1924 - Մառլոն Բրանդո Marlon Brando, ամերիկյան դերասան (մ. 2004)
1958 - Ալեք Բոլդուին Alec Baldwin, ամեր. դերասան
1961 - Էդի Մերֆի Eddie Murphy, ամեր. դերասան
1982 - Քոբի Սմալդերս Cobie Smulders, կանադացի դերասանուհի
1985 - Լեոնա Լյուիս Leona Lewis, անգլ. երգչուհի և դերասանուհի
1986 - Ամանդա Բայնս Amanda Bynes, ամեր. դերասանուհի


== Մահեր ==
1897 - Յոհաննես Բրամս Johannes Brahms, գերմ. դաշնակահար և կոմպոզիտոր (ծն. 1833)
1951 - Հենրիկ Վիսնապուու Henrik Visnapuu, էստոնացի բանաստեղծ (ծն. 1890)
1962 - Մանոլիս Կալոմիրիս Μανώλης Καλομοίρης, հույն կոմպոզիտոր (ծն. 1883)
1983 - Արբուն Տայան, հայ թարգմանիչ, բանասեր
1987 - Անդրեյ Սևեռնի, խորհրդային աստղագետ


== Տոներ ==
Վիսոկոե (գյուղ, Բրուսիլովի շրջան)

Անվան այլ կիրառումների համար տե՛ս՝ ՎիսոկոեՎիսոկոե (ուկրաիներեն՝ Високе), գյուղ Ուկրաինայի Ժիտոմիրի մարզի Բրուսիլովի շրջանում։
2001 թվականի տվյալներով Վիսոկոե գյուղում բնակվում էր 431 մարդ։ Բնակավայրը զբաղեցնում է 2716 կմ² տարածք։ Բնակչության խտությունը կազմում էր 158,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լագրաս

Լագրաս (ֆր.՝ Lagrasse), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 599 մարդ, բնակչության խտությունը` 18.60 մարդ/կմ²։ Բնակավայրը զբաղեցնում է 32.2 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 120 կմ հարավ-արևմուտք, Կարկասոն քաղաքից` 26 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 386 աշխատունակ (15-64 տարեկան)  բնակիչ, որոնցից ակտիվ էին 241-ը, իսկ ոչ ակտիվները` 145։ Ակտիվության ցուցանիշը կազմում է 62,4 %։ 241 աշխատունակ մարդկանցից աշխատել է 209 անձ (116 տղամարդ և 93 կին)։ Գործազուրկ են եղել 32 անձ (15 տղամարդ և 17 կին)։ 145 անաշխատունակներից 32-ը եղել են աշակերտներ կամ ուսանողներ, 30-ը` թոշակառուներ, իսկ 83-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պերևի

Պերևի (վրաց.՝ პერევი), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 760 մետր բարձրության վրա։ Շրջկենտրոն Սաչխերեից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 564 մարդ։


== Ծանոթագրություններ ==
Բազբար

Բազբար, լեռ Զանգեզուրի լեռնաշղթայի հարավարևելյան ծայրամասում, Վանանդաձոր գետակի աջ ափին։


== Ծանոթագրություններ ==
Դոմբոկի

Դոմբոկի (ուկրաիներեն՝ Домбоки), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Դոմբոկի գյուղում բնակվում էր 493 մարդ։ Բնակավայրը զբաղեցնում է 4,1 կմ² տարածք։ Բնակչության խտությունը կազմում էր 120 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստարոգնիլիցկի գյուղական խորհուրդ (Խարկովի մարզ)

Ստարոգնիլիցկի գյուղական խորհուրդ  (ուկրաիներեն՝ Старогнилицька сільська рада), Ուկրաինայի Խարկովի մարզի Չուգունևսկի շրջանում։
2001 թվականի տվյալներով Ստարոգնիլիցկի գյուղական խորհրդում բնակվում էր 799 մարդ։ Բնակավայրը զբաղեցնում է 41.56 կմ² տարածք։ Բնակչության խտությունը կազմում էր 19.22 մարդ/կմ²։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սենոե (գյուղ, Բոգոդուխովի շրջան)

Անվան այլ կիրառումների համար տե՛ս՝ ՍենոեՍենոե (ուկրաիներեն՝ Сінне), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1601 թվականին։
2001 թվականի տվյալներով Սենոե գյուղում բնակվում էր 693 մարդ։ Բնակավայրը զբաղեցնում է 9,49 կմ² տարածք։ Բնակչության խտությունը կազմում էր 73,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գարեթ Նեֆ

Գարեթ Նեֆ (ապրիլի 12, 1984(1984-04-12), Ուիլմինգթոն, Դելավեր, ԱՄՆ), ամերիկացի մոդել է։ Հայտնի դարձավ Քելվին Քլայն ապրանքանիշի համար աշխատելու՝ հատկապես «Man» օծանելիքի դեմքը դառնալու համար։
Նա 2010 թվականի օգոստոսին գլխավորել է models.com կայքի «Թոփ 50 տղամարդ մոդելները» ցանկը։ 2009 թվականին ըստ Forbes ասմագրի նա գնահատվեց 5–րդ ամենահաջողակ տղամարդ մոդելը։


== Վաղ տարիներ ==
Նեֆը ծնվել է Դելավերում (ԱՄՆ)։ Ծնողների անուններն են Դեբորա և Վիլեր։ Հաճախել է «Վիլմինգտոնի Ընկերների դպրոց», որտեղ շուրջ չորս տարի զբաղվել է թենիսով և ֆուտբոլով։ Եղել է «Kirkwood Talons» ֆուտբոլային խմբի անդամ մինչև ավագ դպրոցը, երբ նա սկսեց խորանալ թենիսի մեջ։ Սովորել է Բաքնելի համալսարանում, որտեղ նույնպես զբաղվել է թենիսով։


== Գործունեություն ==
Նեֆը հայտնաբերվել է 2005 թվականին Click Model Management մոդելային գործակալության գործակալներից մեկի կողմից՝ Մայամիի Միջազգային օդանավակայանում, երբ Նեֆը վերադառնում էր Բարբադոսյան շրջագայությունից։ 2006 թվականին նա աշխատեց Abercrombie & Fitch–ի, Benetton Group–ի և Կարլ Լագերֆելդի համար։ Հայտնվեց GQ, V Man, ֆրանսիական Vogue և L'Officiel Hommes ամսագրերում։ Գովազդել է DKNY, H&M, Express, Massimo Dutti, Trussardi, Nordstrom և Americana Manhasset ապրանքանիշները։ Նրան լուսանկարել են այնպիսի լուսանկարիչներ, ինչպիսիք են՝ Բրյուս Վեբեր, Սթիվեն Քլայն, Սթիվեն Մեիսել, Մերթ և Մարկուս, Պիտեր Լինդերբերգ, Գրեգ Կադել, Կամիլա Ակրանս, Միկայել Ջանսեն, Միլան Վուկմիրովիկ։ 2010 թվականի նոյեմբերին նա փոխարինեց իր երկու նախկին մոդելային գործակալությունները՝ Click Model Management–ը և d'Men–ը, երկու նոր գործակալությունների՝ Wilhelmina Models և Why Not Model Agency–ի հետ։ Նա նաև Բարսելոնայում ստորագրել է պայմանագիր Sight Model Management–ի, իսկ Փարիզում՝ Success Models գործակալությունների հետ։ 2015 թվականի հուլիսին նա Կատամայում գովազդեց տղամարդկանց լողազգեստներ։


== Ծանոթագրություններ ==


== Արտաքին հղումներ ==
models.com Profile
Katama Swimwear
Garrett Neff Ֆեյսբուքում
Garrett Neff Թվիթթերում
Ռավեննա (գավառ)

Անվան այլ կիրառումների համար տե՛ս՝ Ռավեննա (այլ կիրառումներ)Ռավեննա (իտալերեն՝ Provincia di Ravenna), գավառ Իտալիայի Էմիլիա Ռոմանիա մարզում։ Մայրաքաղաքը Ռավեննան է։ Գավառը զբաղեցնում է 1,858կմ2 տարածք, բնակչությունը կազմում է 394,543 մարդ (2012 թ.)։ Գավառն ունի 15 կոմունա ։ Հիմնական կոմունաները հետևյալներն են `
Արդիյեր

Արդիյեր (ֆր.՝ Ardillières), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ռոշֆոր շրջանում։ Մտնում է Էգրեֆյոյ դ՛Օնի կանտոնի կազմի մեջ։ 
Համայնքի INSEE կոդ՝ 17018։


== Բնակչություն ==
Համայնքի բնակչությունը 2010 թվականին կազմում էր 792 մարդ։


== Տնտեսություն ==
2010 թվականի տվյալներով 496 աշխատունակ տարիքի մարդկանցից (15-64 տարեկան) 386-ը տնտեսապես ակտիվ էին, 110-ը անգործունակ (ակտիվության ցուցանիշը 77,8 %, 1999 թվականին եղել է՝ 65,8 %)։ 386 աշխատունակ բնակիչներից 346-ը աշխատում էին (188 տղամարդ և 158 կին), անաշխատանք էին 40-ը (18 տղամարդ և 22 կին)։
110 անգործունակ մարդկանցից 35-ը աշակերտներ կամ ուսանողներ են, 42-ը թոշակառու, 33-ը անաշխատունակ էին այլ պատճառներով։


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ․ Արդիյեր (ֆր.)
Մոխե

Մոխե (վրաց.՝ მოხე), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1450 մետր բարձրության վրա։ Շրջկենտրոն Ադիգենից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 254 մարդ։


== Ծանոթագրություններ ==
Տրապիզոնի կայսրություն

Տրապիզոնի կայսրություն (հուն․՝ Αυτοκρατορία της Τραπεζούντας), Բյուզանդիայի երեք իրավահաջորդ պետություններից մեկը, որը սակայն անկախացել էր կայսրությունից մինչև Կոստանդնուպոլսի գրավումը խաչակիրների կողմից։
Աշխարհագրորեն Տրապիզոնի կայսրությունն ընդգրկում էր Սև ծովի հարավային ծովափը։ Այն մեծ մասամբ զբաղեցնում էր Պոնտոսի շրջանը, որտեղ մինչև Պոնտոսի հույների ցեղասպանությունը բնակվում էին մեծ քանակությամբ հույներ։
Տրապիզոնի կայսրության մայրաքաղաքն էր Տրապիզոնը, որը գրավվեց թուրք-օսմանների կողմից 1461 թ-ի օգոստոսի 15-ին։
Կարահուսեյն

Կարահուսեյն, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Եփրատ գետի աջ ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բորգո Սան Դալմացո

Բորգո Սան Դալմացո (իտալերեն՝ Borgo San Dalmazzo), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 12115 մարդ (2008 թվականի տվյալներով)։ Բնակչության խտությունը՝ 551 մարդ/կմ²։ Տարածքը՝ 22 կմ²։ Փոստային ինդեքս՝ 12011։ Հեռախոսային կոդ՝ 0171։
Բնակավայրի հովանավորն է համարվում՝ սուրբ Դալմացիյը (Սան Դալմազզո)։


== Ժողովրդագրություն ==
Բնակչության աճը.


== Կոմունայի վարչակազմ ==
Հեռախոս. 0171 754111
Էլեկտրոնային փոստ. info@comune.borgosandalmazzo.cn.it
Պաշտոնական կայք. http://www.comune.borgosandalmazzo.cn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ժողովածու (868)

Ժողովածու (868), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 868 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 19.2X12.5 չափս։ Ձեռագիրը կազմված է 352 թերթից։ Գրված է միասյուն նոտրգրով։ Ունի կիսախորան լուսանցազարդ մանրանկարներ։ Պահպանակը ունի 4 մագաղաթ, գրված է ուղղագիծ երկաթագրով, Ավետարան։ Կազմը կաշեպատ տախտակ դրոշմազարդով է, աստառը՝ դրոշմազարդ կտավ։ Հիշատակարան փրկողի՝ 131ա (1800 թվական)։


== Բովանդակություն ==
Սեբերիանոսի ճառք։
Սիմ. Ջուղայեցվոյ տրամաբաութիուն։
Համառօտ հավաքումն Յաղադս Հոգվոյ, Յաղագո հրեշտակաց։


== Ծանոթագրություններ ==
Մուրաջա Օսսոն

Մուրաջա Օսսոն (1740, Կ․ Պոլիս-1807, Փարիզ), դիվանագետ և արևելագետ, ծագումով հայ՝ 1782-1784 թվականներին եղել էր Շվեդիայի գործերի հավատարմատարը, 1795-1799 թվականներին՝ դեսպանորդը Օսմանյան Թուրքիայում։ 1784-1795 և 1799-1807 թվականներին ապրել էր Փարիզում։ Դրել էր բազմահատոր աշխատություն Օսմանյան կայսրության, նրա վարչական կառուցվածքի, գանձահասութային–հարկային համակարգի, օրենսդրության հիմնական դրույթների, սուլթանական արքունիքի կյանքի և այլնի վերաբերյալ։ Օսսոնի երկերն ամբողջությամբ հրատարակվել էին մահվանից հետո, որդու՝ Աբրահամ Օսսոնի ծանոթագրություններով և լրացումներով՝ «Օսմանյան կայսրության ընդհանուր նկարագիրը․․․» (ֆրանսիական, հեղափոխություններ 1-7, 1788-1824) վերնագրով։
Բարևի հեղափոխություն

«Բարևի հեղափոխություն», 2013 թվականի ՀՀ նախագահական ընտրություններից հետո սկսված և շարունակական բնույթ կրող քաղաքական բողոքի ակցիաների և շարժման վերաբերյալ կիրառվող եզր։ Շարժման առաջնորդն է հանդիսացել Րաֆֆի Հովհաննիսյանը։
Գրիգոր Սահակյան

Գրիգոր Սահակյան (1978 - 2010), հայ բեմանկարիչ, ՀՀ մշակույթի վաստակավոր գործիչ։


== Կենսագրություն ==
Գրիգոր Սահակյանը 1978-2010 թվականներին՝ մինչև մահկանացուն կնքելը, աշխատել է Հակոբ Պարոնյանի անվան երաժշտական կոմեդիայի պետական թատրոնում։ Երկար տարիներ եղել է թատրոնի գլխավոր նկարիչը։
Տասնյակ ներկայացումներ է ձևավորել Ռիգայի և Երևանի օպերային թատրոններում, Սունդուկյանի անվան, Պատանի հանդիսատեսի, Գյումրիի, Վանաձորի, Արտաշատի, Բեյրութի Վ. Փափազյանի անվան, Դոնի-Ռոստովի և այլ թատրոններում։ 30 և ավելի տարիներ եղել է Երևանի գեղարվեստա-թատերական ինստիտուտի ուսանողական թատրոնի բեմանկարիչը։


== Ձևավորած ներկայացումներ ==


== Ծանոթագրություններ ==
Après

Après, Իգգի Պոպայի 16֊րդ ալբոմը, որը ստեղծվել է 2012 թվականի մայիսի 9֊ին։ «Après» ալբոմը իր մեջ ընդգրկում է մասամբ անգլերեն և ֆրանսերեն երգեր։ Ենթադրվում է, որ սա երաժշտի վերջին սոլո ձայնասկավառակն էր, որը մեծ խոչընդոտ հանդիսացավ «The Stooges» խմբի համար։


== Ստեղծագործությունների գրություն ==


== Արտաքին հղումներ ==
Allmusic (անգլ.)


== Ծանոթագրություններ ==
Արտասովոր ամառ

«Արտասովոր ամառ» (ռուս.՝ «Необыкновенное лето»), խորհրդային գեղարվեստական ֆիլմ, որը նկարահանել է ռեժիսոր Վլադիմիր Բասովը Կոնստանտին Ֆեդինի համանուն վեպի հիման վրա։ Կինոերկերգության երկրորդ մասն է, որն սկսվել է «Առաջին ուրախությունները» (ռուս.՝ «Первые радости», 1956) ֆիլմով։


== Սըուժե ==
1919 թվական, Սարատով։ Ֆիլմը ներկայացնում է նախկին ուսանող, իսկ այժմ Կարմիր բանակի կոմիսար Կիրիլ Իզվեկովի ճակատագրի նոր շրջադարձերը՝ վրանգելյան դիվիզիայի ջախջախումից և Սարատովի գրավումից մինչև տեղի թատրոնի դերասանուհու հանդեպ ամենակուլ սերը։


== Դերերում ==
Վիկտոր Կորշունով – Կիրիլ Իզվեկով
Ռոզա Մակագոնովա – Անոչկա Պարաբուկինա
Վլադիմիր Եմելյանով – Պյոտր Ռագոզին
Յուրի Յակովլև – Վասիլի Դիբիչ
Միխայիլ Նազվանով – Պաստուխով
Վլադիմիր Սոլովյով – Մերկուրի Մեշկով
Բորիս Նովիկով – Շուբնիկով
Վլադիմիր Դրուժնիկով – Ցվետուխին
Օլգա Ժիզնևա – Վերա Իզվեկովա
Աֆանասի Կոչետկով – նավաստի Ստրաշնով
Գլեբ Ստրիժենով – Իպատ Իպատիև
Գեորգե Գեորգիու – Անատոլի Օզնոբիշին
Տատյանա Կոնյուխովա – Լիզա Մեշկովա
Վալենտինա Ուշակովա – Անաստասիա Պաստուխովա
Ալեքսանդր Ռոգովին – Զուբինսկի
Իվան Վորոնով – Պոլոտենցև


== Նկարահանող խումբ ==
Սցենարիստ՝ Ալեքսեյ Կապլեր
Ռեժիսոր՝ Վլադիմիր Բասով
Օպերատոր՝ Տիմոֆեյ Լեբեշև
Կոմպոզիտոր՝ Միխայիլ Զիվ


== Ծանոթագրություններ ==


== Արտաքին հղումներ ==
ЛЮДМИЛА БОГДАНОВА - ВЛАДИМИР БАСОВ. В РЕЖИССУРЕ, В ЖИЗНИ И ЛЮБВИ
Михаил Ромм. О профессии кинорежиссёра и месте кинематографа в современном мире. ВГИК, 1991. Стр. 48.
The Rolling Stones խմբի սկավառակագրություն

Անգլիական «The Rolling Stones» ռոք խումբը թողարկել է 30 ստուդիական ալբոմ, 28 համերգային ալբոմ, 26 ալբոմ-ժողովածու, 3 ընդլայնված սինգլ և 120 սինգլ։ Առաջին սինգլները և ալբոմները, որոնք թողարկվել են 1963-ից մինչև 1967 թվական, սկզբնապես թողարկվել են Մեծ Բրիտանիայի Decca Records լեյբլի վրա, և նույնպես ԱՄՆ-ում, նրանց London Records դուստր լեյբլի վրա։
Դա հասարակ պրակտիկա էր երաժշտական ինդուտրիայում, մինչև 1967 թվականի բրիտանական ռելիզները, որոնք կվերափոդասարանեն ամերիկյան շուկան։ Շատ դեպքերում ամերիկյան տարբերակը կլիներ լիովին ուրիշ ալբոմ, ուրիշ երգերով, շապիկի նկարով և ներդրուկի հետ ծանոթագրություններով։ Rolling Stones-ի առաջին հինգ բրիտանական ալբոմները ձևափոխվել են և դարձել ամերիկյան շուկայի համար յոթ սկավառակ, ավելանալով սինգլներից և բրիտանական EP-ներից նյութով։ Առանձին փաթեթից երկու մեծ հիթ, 1966 և 1969 թվականների համապատասխանաբար, ամեն երկրում տարբեր են, իսկ «December's Children (And Everybody's)» և «Flowers» ալբոմների դեպքում, բրիտանական նմանօրինակներ չկան։ Satanic Majesties Request-ից The Rolling Stones խմբի LP ռելզիները նույնն են և ԱՄՆ-ում, և Մեծ Բրիտանիայում, բացառությամբ Through the Past և Darkly (Big Hits Vol. 2)-ի։
Խմբի 14 երգեր մտնում են Rolling Stone ամսագրի «Բոլոր ժամանակների 500 լավագույն երգեր» ցանկը, իսկ 10 ալբոմներ մտնում են Rolling Stone ամսագրի «Բոլոր ժամանակների 500 լավագույն ալբոմներ» ցանկը։ ՄԵնակ ԱՄՆ-ում նրանք մոտ 200 միլիոն ալբոմ են վաճառել։


== Ալբոմներ ==


=== Ստուդիական ալբոմներ ===


=== Կենդանի ալբոմներ ===


=== Պաշտոնական բութլեգներ, The Vault և combo DVD+CD-ից ===


=== Ժողովածու-ալբոմներ ===


=== Ուրիշ ալբոմներ ===


=== Բոքս սեթեր ===


=== Ընդլայված կատարումներ ===


== Սինգլներ ==
Մի քանի դեպքերում սինգլի B-կողմը ցուցադրվում է առանձին։
1963 թվականի օգոստոսի 19-ին խումբը ձայնագրել է «Poison Ivy» և «Fortune Teller», որպես նրանց երկրորդ սինգլ։ Ստեղծվել է մի քանի հարյուր պատճեններ, բայց սինգլը դուրս է եկել վաճառքից։ Այդ պատճենները ներառվել են Saturday Club ալբոմի մեջ, որը տարբեր կատարողների երգերի ժողովածու է։


=== 1963-1979 ===


=== 1980–1993 ===


=== 1994-2006 ===


=== 2007-ներկա ժամանակ ===


=== 2016 թվականից ուրիշ հիթ-շքերթներ մտած երգեր ===


== Տեսահոլովակներ ==


=== Վիդեոալբոմներ ===


=== Երաժշտական տեսահոլովակներ ===


== Ծանոթագրություններ ==


== Արտաքին հղումներ ==
The Rolling Stones-ի աշխատանքների լրիվ ցանկը 1962–2011 թվականներին
Rolling Stones-ի լրիվ սկավառակագրություն 1962-ներկա թվականներին Archived 2017-10-06 at the Wayback Machine.
The Rolling Stones-ի հայտնի սինգլները և EP-ները
Աֆուրջա (ջրվեժ)

Աֆուրջան (ադրբ.՝ Afurca şəlaləsi) Ադրբեջանի ամենաբարձր ջրվեժն է։ Պատկանում է Վելվելեչայ գետի ավազանին և գտնվում է Թենգինյան կիրճի մոտ, Աֆուրջա բնակավայրի մոտակայքում, Ղուբայի շրջանում։ Ջրվեժը թափվում է Թենգի լեռանից։ Ջրվեժի բարձրությունը 70 մ է։ Աֆուրջա ջրվեժը հանդիսանում է  Ադրբեջանի բնության հուշարձան և պահպանվում է պետության կողմից։
Աֆուրջա ջրվեժը մի վայր է, որտեղ հաճախ են այցելում ճամփորդները և զբոսաշրջիկները։


== Ծանոթագրություններ ==
Մոմբերչելի

Մոմբերչելի  (իտալերեն՝ Mombercelli), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 2336 մարդ (2008)։ Բնակչության խտությունը՝ 165 մարդ/կմ²։ Տարածքը կազմում է 14 կմ²։ Փոստային ինդեքս՝ 14047։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մեքսիկայի դրոշ

Մեքսիկայի դրոշը (իսպաներեն` Bandera de México) Մեքսիկայի Հանրապետության պետական խորհրդանիշերից է։ Այն սահմանված է Մեքսիկայի Սահմանադրությամբ և դրոշի մասին օրենքով։ Կազմված է մուգ կանաչ, սպիտակ և կարմիր  գույներից ՝ լայնքի և երկայնքի 4:7 հարաբերակցությամբ։ Դրոշի կենտրոնում պատկերված է Մեքսիկայի զինանշանը։
Դրոշի կանաչ գույնը խորհրդանշում է հույսը, ինչպես նաև Մեքսիկայի հողի բարեբերությունը, սպիտակը խորհրդանշում է մաքրությունը, կարմիրը` արյունը, որ թափվել է հանուն երկրի ազատության։
Փետրվարի 24-ին Մեքսիկայում նշվում է դրոշի օրը։
Վինոգրադովո (գյուղ, Սակիի շրջան)

Վինոգրադովո (ուկրաիներեն՝ Виноградове, Ղրիմի թաթարերեն՝ Boz Oğlu Montanay), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Բոզ-Օղու-Մոնտանայ։
2001 թվականի տվյալներով Վինոգրադովո գյուղում բնակվում էր 1 240 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրևիլիո

Տրևիլիո (իտալերեն՝ Treviglio), քաղաք Իտալիայի Լոմբարդիա մարզի Բերգամոյի գավառում։
Բնակչությունը կազմում է 27 162 մարդ (2003 թվականի տվյալներով)։ Բնակչության խտությունը՝ 830 մարդ/կմ²։ Տարածքը՝ 31 կմ²։ Փոստային ինդեքս՝ 24047։
Հեռախոսային կոդ՝ (+39) 0363։


== Արտաքին հղումներ ==
Բնակավայրի գլխավոր կայքը (իտալ.)


== Ծանոթագրություններ ==
Էլին Սուլեյմանով

Էլին Սուլեյմանով Էմին օղլու (ադրբ.՝ Elin Süleymanov Emin oğlu, 1970, Բաքու, Ադրբեջանական ԽՍՀ, ԽՍՀՄ) ԱՄՆ-ում Ադրբեջանի Հանրապետության դեսպանն և Լոս Անջելեսում Ադրբեջանի Հանրապետության նախկին գլխավոր հյուպատոսը


== Կենսագրություն ==
Սուլեյմանովը ծնվել է Բաքվում, Ադրբեջան։ Ստացել է աշխարհագրության բակալավրի աստիճան Բաքվի պետական համալսարանում 1989 թվականին, քաղաքական աշխարհագրության մագիստրոսի աստիճան Ռուսաստանի Մոսկվայի պետական համալսարանում 1992 թվականին, պետական կառավարման մագիստրոսի աստիճան Օհայոյի Տոլեդոյի համալսարանում 1994 թվականին։ Նաև ունի Ֆլետչերի իրավունքի և դիվանագիտության դպրոցի մագիստրոսի աստիճան՝ շեշտը դնելով միջազգային անվտանգության և միջազգային հանրային իրավունքի ուսումնասիրության վրա։ Առաջին ադրբեջանցին է, որը սովորել է Ֆլետչերի դպրոցում։ Մինչև դիվանագիտական ծառայության անցնելը Սուլեյմանովը աշխատել է Ադրբեջանում ՄԱԿ-ի Փախստականների հարցերով գերագույն հանձնակատարի վարչությունում և Պրահայի բաց մեդիայի հետազոտական ինստիտուտում 1995-1997 թվականներին։ 
Աշխատելել է Վաշինգտոնում Ադրբեջանի դեսպանության առաջին քարտուղար, ապա Սուլեյմանովը զբաղեցրել Է Ադրբեջանի նախագահի աշխատակազմի արտաքին կապերի բաժնի ավագ խորհրդականի պաշտոնը։ 2005 թվականի նոյեմբերի 14-ին Ադրբեջանի Հանրապետության նախագահ Իլհամ Ալիևը Սուլեյմանովին նշանակել Է Ադրբեջանի առաջին գլխավոր հյուպատոս Լոս Անջելեսում։ 2011 թվականի հոկտեմբերի 26-ին Սուլեյմանովը նշանակվել է ԱՄՆ-ում Ադրբեջանի դեսպան։ 
Սուլեյմանովը տիրապետում է ադրբեջաներեն, անգլերեն, ռուսերեն, թուրքերեն և չեխերեն լեզուներին։


== Ծանոթագրություններ ==
Պավել Արսենով

Պավել Հովհաննեսի Արսենով (հունվարի 5, 1936(1936-01-05), Թիֆլիս, ԽՍՀՄ - օգոստոսի 12, 1999(1999-08-12), Մոսկվա, Ռուսաստան), հայ, խորհրդային դերասան և ռեժիսոր։ Ռուսաստանի Դաշնության արվեստի վաստակավոր գործիչ (1997)։


== Կենսագրություն ==
Պավել Արսենովը ծնվել է 1936 թվականի հունվարի 5-ին Թբիլիսիում։ Սովորել է Երկրաբանահետազոտական ինստիտուտում։ 1963 թվականին ավարտել է Կինեմատոգրաֆիայի համամիութենական պետական ինստիտուտի (ВГИК) ռեժիսուրայի ֆակուլտետը (Գրիգորի Ռոշալի արվեստանոց)։ Մինչև սովորելն աշխատել է Գրուզիա-ֆիլմ, Մոսկվայի գիտահանրամատչելի ֆիլմերի ստուդիայում։ 1962 թվականից աշխատել է Մ. Գորկու անվան կինոստուդիայում որպես ռեժիսոր։ Եղել է «Լադիա» կինոստուդիայի գեղարվեստական ղեկավարը՝ ստուդիայի կազմավորումից ի վեր։
Հայֆիլմում նկարահանվել է մի շարք ֆիլմերում։
Վախճանվել է 1999 թվականի օգոստոսի 12-ին Մոսկվայում։ Թաղված է Մոսկվայի Շչերբինսկի գերեզմանատանը։


== Ֆիլմագրություն ==


=== Դերասան ===


=== Ռեժիսոր ===


=== Սցենարիստ ===


== Ծանոթագրություններ ==


== Արտաքին հղումներ ==
ՊԱՎԵԼ ԱՐՍԵՆՈՎ
Պավել Արսենովը Internet Movie Database-ում (անգլերեն)
Կենսագրությունը «Гостья из будущего» ֆիլմի պաշտոնական կայքէջում (ռուսերեն)
Պ.Արսենովի գերեզմանը
Գերմաներենի քերականություն


== Այբուբեն ==
Գերմաներենի այբուբենն ունի 26 տառ, ինչպես նաև «սուր էս»՝ ß (Scharfes ß) և այսպես կոչված ումլաութներ, որոնք առանձին տառեր չեն համարվում (ä, ö, ü).


== Հոլովներ ==
Գերմաներենն ունի չորս հոլովներ՝ Nominativ (ուղղական), Genitiv (սեռական), Dativ (տրական) և Akkusativ (հայցական)։


== Հոդեր ==
Գոյականներից (որոնք գրվում են մեծատառով) առաջ օգտագործվում են որոշակի և անորոշ հոդերը։
Կախված գոյականի սեռից. իգական՝ Die, արական՝ Der և չեզոք՝ Das որոշակի հոդերը եզակի թվի համար, իսկ հոգնակի թվով գոյականներից առաջ՝ Die որոշակի հոդը։
Անորոշ հոդերն օգտագործվում են միայն եզակի թվով գոյականներից առաջ. Դրանք են՝ eine՝ իգական սեռի համար, ein՝ արական և չեզոք սեռերի համար։
Որոշակի և անորոշ հոդերը հոլովվում են.


== Գոյական ==
Գերմաներենում գոյականների հոլովվումը կարող է լինել՝

Ուժեղ հոլովում (չեզոք սեռի գոյականները (բացառություն՝ «Herz») և արական սեռի գոյականների մեծ մասը)
Թույլ հոլովում (արական սեռի շնչավոր գոյականները -nom, -soph, -ant, -log վերջածանցներով)
Իգական հոլովում (բոլոր իգական սեռի գոյականները)
Խառը հոլովում (-e վերջավորություն ունեցող արական սեռի գոյականները և «Herz» բառը)


=== Եզակի թվով գոյականների հոլովում ===


=== Հոգնակի թվով գոյականների հոլովում ===


== Բայ ==


=== Բայի ընդհանուր հատկանիշները ===


=== Օժանդակ բայեր ===
Գերմաներենն ունի երեք օժանդակ բայ, որոնք են. sein (լինել), haben (ունենալ), werden (դառնալ)։ Այս օժանդակ բայերն ունեն Ներկա (Präsens), Պարզ ներկա (Präteritum), Ըղձական I (Konjunktiv I) և Ըղձական II (Konjunktiv II) ժամանակաձևերի իրենց տարբերակները։
Գերմաներենի բայերն ունեն երեք սեռ՝ չեզոք, ներգործական, կրավորական։
Չեզոք սեռի բայերն ունեն -en կամ -n վերջավորություն (lesen - կարդալ, lächeln - ժպտալ)։


=== Ներգործական սեռի սահմանական եղանակի բայերի խոնարհում. ===


=== Կրավորական սեռի սահմանական եղանակի բայերի խոնարհում. ===


== Ածական անուն ==


=== Ածականների տեսակները ===
Գերմաներենում ածականները ունենում են երեք տեսակ.

Որակական ածականներ (Charakterisierenden Adjektive)
Հարաբերական ածականներ (Relationalen Adjektive)
Թվական ածականներ (Zahladjektive)


=== Ածականների համեմատության աստիճանները ===
Գերմաներենի ածականներն ունեն համեմատության երեք աստիճան.

Հայերենում համապատասխան՝ խելացի՝ klug (Positiv), ավելի խելացի՝ klüger (Komparativ), ամենախելացի՝ am klügsten (Superlativ)։
Բացառություններ՝

gut — besser — der (die, das) beste — am besten
hoch — höher — der (die, das) höchste — am höchsten
nah(e) — näher — der (die, das) nächstenԱծականները հոլովվում են երեք եղանակով՝ ուժեղ հոլովում (երբ ածականը նաև հոդի դեր է կատարում), թույլ հոլովում (հոդը ածականից առաջ) և խառը հոլովում։


=== Թույլ հոլովում ===


=== Ուժեղ հոլովում ===


=== Խառը հոլովում ===


== Գրականություն ==
Helbig G., Buscha J. Deutsche Grammatik. - Berlin, 2007. - ISBN 978-3-468-49493-2


== Տես նաև ==
Քերականություն
Գերմանական լեզուներ


== Հղումներ ==
Գերմաներեն լեզվի ինստիտուտ (Գերմաներեն)
.dj

.dj, Ջիբութիի վերին մակարդակի ազգային դոմենն է։


== Արտաքին հղումներ ==
IANA .dj whois տեղեկություն
Մակրուխա

Մակրուխա (ռուս.՝ Макруха), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(10806) Մեխիկո

(10806) Մեխիկո, իսպ.՝ México-աստերոիդ աստերոիդների հիմնական գոտում։ Այս երկնաքարը հայտնաբերվել է 1993 թվականի մարտի 23-ին, ամերիկացի աստղագետ Էրիկ Էլստի կողմից։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(10806) Մեխիկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ասրիկ Ջրդախան

Ասրիկ Ջրդախան (ադրբ.՝ Əsrik Cırdaxan), գյուղ Ադրբեջանական Հանրապետության Թովուզի շրջանում։


== Պատմություն ==
1770-ական թվականներից ի վեր հայաթափ այս գյուղատեղիում խաշնարած թյուրք ցեղերը նստակեցության են անցել և 20-րդ դարի սկզբներին հիմնել ներկայիս Ասրիկ Ջրդախան գյուղը։
Գյուղը ունեցել է 7-10-րդ դարերի եկեղեցի։


== Աշխարհագրություն ==
Գտնվում է Տավուշ քաղաքից 14 կմ հարավ՝ Ասրիկ գետի ձախ ափին՝ Խորանաշատի վանքից 2,5 կմ հյուսիս-արևելք։ Ծովի մակերևույթից 740-810 մետր բարձրության վրա է։


== Բնակչություն ==
1979 թվականին ունեցել է 1722 բնակիչ։


== Ծանոթագրություններ ==
Կատարասարի լեռներ

Կատարասարի լեռներ, ժայռոտ լեռներ Հայաստանի Արարատի մարզում, Գեղամա լեռների արևմտյան ճյուղավորություններից, Լանջանիստ գյուղից 1 կմ հյուսիս։ Ամենաբարձր գագաթը Կատար լեռն է՝ 2069 մ, երկարությունը՝ 7,5 կմ։


== Ծանոթագրություններ ==
Անովկա (գյուղ, Դոլինսկայայի շրջան)

Անվան այլ կիրառումների համար տե՛ս՝ ԱնովկաԱնովկա (ուկրաիներեն՝ Ганнівка), գյուղ Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Անովկա գյուղում բնակվում էր 592 մարդ։ Բնակավայրը զբաղեցնում է 4,01 կմ² տարածք։ Բնակչության խտությունը կազմում էր 147,63 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նուևա Էլվեսիա

Նուևա Էլվեսիա (իսպ.՝ Nueva Helvecia), բնակավայր Ուրուգվայի հարավարևելյան մասում, Կոլոնիա դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 10 630 մարդ.

Աղբյուր։ Instituto Nacional de Estadística de Uruguay։


== Հայտնի մարդիկ ==
Նիբիա Սաբալսագարայ ուրուգվայական գրականության դասատու, հեղափոխական։
Օրասիո Տրոչե ուրուգվայական ֆուտբոլիստ։


== Ծանոթագրություններ ==


== Արտաքին հղումներ ==
Նուեվա Էլվեսիա քաղաքի քարտեզը Archived 2015-08-13 at the Wayback Machine.